הקנצלר הפדרלי (גרמניה)

לשכת הקנצלר הפדרלי (בגרמנית: Bundeskanzleramt) היא הרשות המרכזית המתאמת את עבודת ממשלת גרמניה ומשרתת את קנצלר גרמניה, ראש הממשלה הפדרלית. תפקידו העיקרי של הקנצלר הפדרלי הוא לסייע לקנצלר בתיאום פעילויות הממשל הפדרלי. ראש לשכת קנצלר מחזיק בדרגה אחת ממעמד מזכיר המדינה או שר פדרלי. מטה הלשכה הראשי ממוקם בבניין הקנצלריה הפדרלית בבירת גרמניה, ברלין, ולצידו קיים מושב נוסף בעיר בון. הלשכה מעסיקה כ־900 עובדים (נכון לשנת 2024), והתקציב השנתי שלה לשנת 2022 עמד על כ־3.861 מיליארד אירו. תפקידים ומבנה תפקידה העיקרי של לשכת הקנצלר הוא לאסוף, לנתח ולהעמיד לרשות הקנצלר את המידע הדרוש לניהול ענייני המדינה. פעילות זו נעשית באמצעות קשרים הדוקים עם משרדי הממשלה הפדרליים, אשר מחזיקים בידע מקצועי בתחומם. בנוסף, הלשכה משמשת גוף מתאם בין המשרדים, למשל במענה לשאילתות פרלמנטריות רחבות (Große Anfragen). הארגון הפנימי של הלשכה בנוי במתכונת של "מחלקות מראה" (Spiegelreferate), כלומר – מחלקות מקבילות למשרדי הממשלה השונים. מבנה זה עוצב לראשונה על ידי הנס גלובקה, ושואף לאפשר לראש הממשלה הפדרלי (הקנצלר) פיקוח מקצועי ורציף על עבודת המשרדים. כך למשל, מחלקה 2 בלשכה אחראית על נושאים הקשורים למשרד החוץ, משרד ההגנה והמשרד לשיתוף פעולה כלכלי ופיתוח. מעבר לכך, לשכת הקנצלר נושאת באחריות לביצוע תפקידי המינהל הכלליים של ממשלת גרמניה. הלשכה מחולקת לשני תחומים עיקריים: תחום הנהלה ותחום עבודה. תחום העבודה מחולק לשבע מחלקות עיקריות, שכל אחת מהן מופקדת על תחומי מדיניות שונים: מבנה ארגוני מחלקה 1: מחלקה מרכזית לענייני פנים ומדיניות משפטית ענייני כוח אדם, ניהול כללי של הלשכה קשר עם הקבינט והפרלמנט, ענייני מדינות הפדרציה מדיניות פנים ומשפט ניהול משרד המשנה בעיר בון מחלקה 2: מדיניות חוץ, ביטחון ופיתוח מדיניות חוץ וביטחון עניינים גלובליים, מדיניות פיתוח, מדיניות הגירה חוץ-מדינית קשר עם משרד ההגנה ומועצת הביטחון הפדרלית מחלקה 3: מדיניות חברתית, בריאות, עבודה, סביבה וחברה מדיניות בתחום הבריאות ושוק העבודה מדיניות סביבה וחקלאות, נושאי קיימות חינוך, מחקר, מגורים ובנייה מחלקה 4: מדיניות כלכלה, פיננסים ואקלים מדיניות כלכלה לאומית ובינלאומית חדשנות, תעשייה, תחבורה, מדיניות אנרגיה ואקלים מדיניות פיננסית ושוקי הון תיאום G7/G20 מחלקה 5: מדיניות אירופית קשרים עם מוסדות האיחוד האירופי ומדינות החברות מדיניות כלכלית ופיננסית בתחום האירופי מחלקה 6: תכנון מדיני, דיאלוג חברתי וחדשנות תכנון מדיניות וחדשנות קשר עם החברה האזרחית ודיאלוג אסטרטגי ניהול טכנולוגיית המידע הפדרלית מחלקה 7: שירות הביון הפדרלי ותיאום שירותי הביון תיאום בין שירותי הביטחון הפדרליים שירות הביון הפדרלי מחלקות 4 ו-5 כפופות ישירות למזכיר המדינה יורג קוקיס, ואילו שאר המחלקות כפופות לראש הלשכה. לשכה זו מופקדת גם על גופים נוספים ובהם קרן המדע והפוליטיקה (Stiftung Wissenschaft und Politik) וחברת השירותים הדיגיטליים DigitalService4Germany. תחום ההנהלה כולל את הקנצלר, ראש הלשכה, שרי המדינה והמזכירים הפוליטיים. ראש לשכת הקנצלר (ChefBK) ראש לשכת הקנצלר הפדרלית (בגרמנית: Chef des Bundeskanzleramtes, בקיצור: ChefBK) הוא נושא המשרה הבכיר הממונה על ניהול הלשכה הממשלתית המרכזית של קנצלר גרמניה. מאז שנת 2021 מכהן בתפקיד זה וולפגנג שמידט. ראש הלשכה אינו הקנצלר עצמו, אלא אדם שממונה על ידי האנצלר בהתאם לסעיף 7(1) של תקנות סדר עבודת הממשלה (GOBReg), והוא ממלא במקביל את תפקיד המזכיר המדיני (Staatssekretär) של ממשלת גרמניה. מינוי וסמכויות ראש הלשכה יכול להתמנות באחת משתי דרכים: כמזכיר מדינה – במקרה זה הוא כפוף לחוק שירות המדינה הפדרלי (BBG), נחשב ל"עובד מדינה פוליטי", וניתן להעבירו בכל עת לפרישה מוקדמת על פי החלטת נשיא גרמניה (סעיף 54 BBG). כשר פדרלי לעניינים מיוחדים – במעמד זה הוא נחשב לחבר ממשלה מלא לכל דבר, ונהנה מכל זכויות השרים, אך נותר כפוף להחלטת הקנצלר שיכול לפטרו בכל עת (חוקה, סעיף 64(1); חוק השרים, סעיף 9). בעיתונות ובשיח הציבורי נהוג לכנות אותו גם כ"שר לשכת האנצלר" (Kanzleramtsminister). תפקידים מרכזיים ראש לשכת האנצלר משמש כגורם מתאם מרכזי בין משרדי הממשלה, הדורשים לדווח לו באופן שוטף על פעולתם – ובכך להבטיח תיאום כולל במדיניות הממשלה. הוא אחראי לאיסוף החלטות ממשלתיות במקרים שבהם דרושה הסכמת כל הממשלה אך אין צורך בדיון בעל פה, ומעדכן את הקנצלר ואת שאר חברי הממשלה בתוצאות. בנוסף, עליו לתכנן באופן אסטרטגי את מדיניות הממשלה לעתיד, ולשמש צומת קישור עם גופי הממשל הפדרליים, המדינות (Länder), קבוצות בחברה האזרחית, אישים ציבוריים ונציגים של מדינות זרות (בשותפות עם משרד החוץ). בהתאם לסעיף 7(2) לתקנות GOBReg, הוא מוסמך להעביר מכתבים הממוענים לקנצלר ישירות לשרים הרלוונטיים. תיאום עבודת הממשלה והביטחון הלאומי אם הקנצלר אינו קובע בעצמו, ראש הלשכה קובע את מועדי ישיבות הקבינט ואת סדר יומן, ואף מזמן אליהן את המשתתפים. הוא עומד בראש ישיבת מזכירי המדינה מכל המשרדים, הנערכת יומיים לפני כל ישיבה ממשלתית. הוא משתתף בכל ישיבות הקבינט וועדותיו, כולל ועדת הביטחון הפדרלית – ובמעמד של שר, הוא גם בעל זכות הצבעה. המסמכים הנוגעים לישיבות הממשלה חייבים להיות מוגשים לו לפחות שבוע מראש. כל שינוי במבנה הארגוני של הממשלה המדווח באיגרות רשמיות של הקנצלר מועבר גם אליו. סמכויות נוספות ראש הלשכה אחראי להכנת הפגישות החצי־שנתיות בין הקנצלר לבין ראשי ממשלות המדינות, ומתאם מראש עם ראשי לשכותיהם. בנוסף, הוא עומד בראש ישיבות הביטחון הלאומי השבועיות, המכונות "דו"ח המודיעין" (Nachrichtendienstliche Lage), וכן על "דו"ח הנשיאים" (Präsidentenlage) הבא לאחריו. שירות הביון הפדרלי (BND) כפוף לו, ואם הקנצלר ממנה אותו גם לנציב לענייני שירותי הביון – הוא משתתף גם בתיאום שירות ההגנה החוקתית (BfV) והשירות הצבאי למודיעין נגדי (MAD). עד שנת 2021 היה גם הממונה על הפיקוח המשפטי על המועצה הלאומית לביקורת רגולציה (Nationaler Normenkontrollrat). במסגרת סמכויותיו, נתונות לו גם היחידות הממשלתיות האחראיות לתרבות ולתקשורת, וכן למעמד של מהגרים ופליטים. קישורים חיצוניים אתר האינטרנט הרשמי של הקנצלר הפדרלי (באנגלית)